महेन्द्र गी इस चाल्ली अपने खाने-लाने, कम्मै-काजै ते राम-रमानै च हर गल्ला विनोदिनी दे सेवादार हत्थें दा स्पर्श सेई होन लगी पेआ। विनोदिनी दे बनाए दे पशमा दे जोड़े नुआढ़े पैरें लग्गे ते विनोदिनी दे हत्थें बनेदा गुलुबंद उन्नैं गल पाया तां इंआं बझोआ जे बड़ा कोमल मानसक स्पर्श होआ ऐ। इनें दिनें आशा जिसगी नुआढ़ी स्हेलड़ी नै अपने हत्थें शैल सजाए-शंगारे दा हुंदा हा, अतर-फलेल मलिऐ महेन्द्र कोल हाजर हुंदी। इदे च किश ते हुंदा उसदा अपना ते किश कुसै होरस दा। अपनी बाकी साज-सज्जा ते शलैपे च मस्त ओह् अपनी स्हेलड़ी कन्ने इंआं इक्क-निक्क होई जंदी अश्कै गंगा-जमना आई रलिआं होन।""